બાજવાએ કહ્યું હતું કે, ત્રાસવાદીઓ બે ગ્રૂપમાં વિભાજીત થયા હતા અને બે જુદા-જુદા ગ્રુપમાં શિબિરમાં ઘૂસી ગયા હતા. ત્યારબાદ સુરક્ષાદળો સાથે તેમની ભીષણ અથડામણ થઈ હતી. આ હુમલામાં ૮ સૈનિકો અને બે વરિષ્ઠ અધિકારીઓ સહિત ૨૨ લોકો ઘાયલ થયા હતા. ઘાયલ થયેલા જવાનો અને અધિકારીઓને પેશાવરની લશ્કરી હોસ્પિટલમાં દાખલ કરવામાં આવ્યા હતા. ઘાયલોને લેડી રિડીંગ હોસ્પિટલમાં દાખલ કરવામાં આવ્યા હતા. તહરીક-એ-તાલિબાન પાકિસ્તાન દ્વારા આ હુમલાની જવાબદારી સ્વિકારવામાં આવી છે.